title: Decizia (PESC) 2015/1099 a Consiliului din 7 iulie 2015 de modificare a Deciziei 2010/413/PESC privind adoptarea de măsuri restrictive împotriva Iranului

text:
               8.7.2015

               RO

               Jurnalul Oficial al Uniunii Europene

               L 180/4

         DECIZIA (PESC) 2015/1099 A CONSILIULUI
   din 7 iulie 2015
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1) privind adoptarea de măsuri restrictive împotriva Iranului.

               (2)

               La 24 noiembrie 2013, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu Iranul cu privire la un plan comun de acțiune care stabilește o abordare destinată obținerii unei soluții cuprinzătoare pe termen lung la problema nucleară iraniană. S-a convenit ca procesul care conduce la această soluție cuprinzătoare să includă, într-o primă etapă, măsuri inițiale convenite de comun acord, care să fie adoptate de ambele părți pentru o perioadă de șase luni și să poată fi reînnoite de comun acord.

               (3)

               La 30 iunie 2015, prin Decizia (PESC) 2015/1050 (2), Consiliul a decis să prelungească punerea în aplicare a măsurilor cuprinse în planul comun de acțiune până la 7 iulie 2015.

               (4)

               La 7 iulie 2015, China, Franța, Germania, Federația Rusă, Regatul Unit și Statele Unite, cu sprijinul Înaltului Reprezentant al Uniunii pentru afaceri externe și politica de securitate, au convenit împreună cu Iranul să prelungească punerea în aplicare a măsurilor cuprinse în planul comun de acțiune până la 10 iulie 2015, pentru a avea timp să continue negocierile în vederea obținerii unui acord privind un plan comun de acțiune cuprinzător.

               (5)

               Prin urmare, suspendarea măsurilor restrictive ale Uniunii specificate în planul comun de acțiune ar trebui să fie prelungită până la 10 iulie 2015. Contractele relevante ar trebui executate în termenul respectiv.

               (6)

               Decizia 2010/413/PESC ar trebui, prin urmare, să fie modificată în mod corespunzător,

         ADOPTĂ PREZENTA DECIZIE:
   Articolul 1
   Articolul 26a din Decizia 2010/413/PESC se înlocuiește cu următorul text:

      „Articolul 26a
      (1)   Interdicția prevăzută la articolul 3a alineatul (1) se suspendă până la 10 iulie 2015 în ceea ce privește transportul țițeiului iranian.
      (2)   Interdicția prevăzută la articolul 3a alineatul (2) se suspendă până la 10 iulie 2015 în ceea ce privește furnizarea de servicii de asigurare și reasigurare legate de importul, achiziționarea sau transportul țițeiului iranian.
      (3)   Interdicția prevăzută la articolul 3b se suspendă până la 10 iulie 2015.
      (4)   Interdicția prevăzută la articolul 4c se suspendă până la 10 iulie 2015 în ceea ce privește aurul și alte metale prețioase.
      (5)   La articolul 10 alineatul (3), literele (a), (b) și (c) se înlocuiesc cu următorul text până la 10 iulie 2015:

                  «(a)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare, inferioare valorii de 1 000 000 EUR, precum și transferurile care privesc sume personale inferioare valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru în cauză în cazul în care depășesc 10 000 EUR;

                  (b)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioare valorii de 1 000 000 EUR, precum și transferurile care privesc sume personale superioare valorii de 400 000 EUR necesită autorizarea prealabilă din partea autorității competente din statul membru în cauză. Statul membru relevant informează celelalte state membre în legătură cu orice autorizație acordată;

                  (c)

                  orice alt transfer superior valorii de 100 000 EUR necesită autorizarea prealabilă din partea autorității competente din statul membru în cauză. Statul membru relevant informează celelalte state membre în legătură cu orice autorizație acordată.»

            (6)   La articolul 10 alineatul (4), literele (b) și (c) se înlocuiesc cu următorul text până la 10 iulie 2015:

                  «(b)

                  orice alt transfer inferior valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru în cauză în cazul în care depășesc 10 000 EUR;

                  (c)

                  orice alt transfer superior valorii de 400 000 EUR necesită autorizarea prealabilă din partea autorității competente din statul membru în cauză. Autorizația se consideră acordată în termen de patru săptămâni cu excepția cazului în care autoritatea competentă a statului membru în cauză a emis obiecții în termenul respectiv. Statul membru relevant informează celelalte state membre în legătură cu orice autorizație respinsă.»

            (7)   Interdicțiile prevăzute la articolul 18b se suspendă până la 10 iulie 2015.
      (8)   Interdicțiile privind Ministerul Petrolului, prevăzute la articolul 20 alineatul (1) literele (b) și (c) și la articolul 20 alineatul (2), enumerate în anexa II, se suspendă până la 10 iulie 2015, în măsura în care este necesar pentru executarea, până la 10 iulie 2015, a contractelor pentru importul sau achiziționarea de produse petrochimice iraniene.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 7 iulie 2015.

            Pentru Consiliu

            Președintele

         J. ASSELBORN

      (1)  Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO L 195, 27.7.2010, p. 39).

      (2)  Decizia (PESC) 2015/1050 a Consiliului din 30 iunie 2015 de modificare a Deciziei 2010/413/PESC privind adoptarea de măsuri restrictive împotriva Iranului (JO L 170, 1.7.2015, p. 2).


title: Decizia Comisiei din 27 iulie 2010 privind numirea membrilor Comitetului de experți al Uniunii Europene privind bolile rare înființat prin Decizia 2009/872/CE

text:
               28.7.2010

               RO

               Jurnalul Oficial al Uniunii Europene

               C 204/2

         DECIZIA COMISIEI
   din 27 iulie 2010
   privind numirea membrilor Comitetului de experți al Uniunii Europene privind bolile rare înființat prin Decizia 2009/872/CE
   2010/C 204/02
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/872/CE a Comisiei din 30 noiembrie 2009 de înființare a unui comitet de experți al Uniunii Europene privind bolile rare (1), în special articolul 3 alineatul (4),
   întrucât:

               (1)

               În conformitate cu articolul 3 alineatul (1) din Decizia 2009/872/CE, Comitetul de experți al Uniunii Europene privind bolile rare (denumit în continuare „Comitetul”) este format din 51 de membri și suplinitorii acestora.

               (2)

               În conformitate cu articolul 3 alineatul (4) din Decizia 2009/872/CE, dintre acești 51 de membri, următorii sunt numiți de către Comisie: patru reprezentanți ai organizațiilor de pacienți, patru reprezentanți ai industriei farmaceutice, nouă reprezentanți ai proiectelor comunitare în curs și/sau anterioare din domeniul bolilor rare finanțate prin programe de acțiune comunitară în domeniul sănătății (2), inclusiv trei membri ai rețelelor europene de referință pilot în materie de boli rare, precum și șase reprezentanți ai proiectelor în curs și/sau anterioare din domeniul bolilor rare finanțate prin Programele-cadru comunitare pentru cercetare și dezvoltare tehnologică (3). Cei 27 de reprezentanți ai statelor membre sunt numiți de către statele membre. Reprezentantul Centrului European de Prevenire și Control al Bolilor (ECDC) este numit de către ECDC.

               (3)

               În conformitate cu articolul 3 alineatul (4) din Decizia 2009/872/CE și în vederea selectării acestor membri, Comisia a publicat patru invitații pentru manifestarea interesului în care se indică ce calificări sunt necesare și condițiile pentru a deveni membru al Comitetului. Aceste invitații au condus la liste de candidați eligibili din care, pe baza criteriilor de evaluare enumerate în invitații, Comisia numește membrii respectivi,

         DECIDE:
   Articol unic
   Experții enumerați în anexa la prezenta decizie sunt numiți membri ai Comitetului UE privind bolile rare.

      Adoptată la Bruxelles, 27 iulie 2010.

            Pentru Comisie

         John DALLI

            Membru al Comisiei

      (1)  JO L 315, 2.12.2009, p. 18.

      (2)  JO L 155, 22.6.1999, p. 1; JO L 271, 9.10.2002, p. 1; JO L 301, 20.11.2007, p. 3.

      (3)  JO L 412, 30.12.2006, p. 1.

      ANEXĂ

         Lista experților numiți de către Comisie în calitate de membri ai Comitetului UE privind bolile rare

      1.   Organizațiile de pacienți

      1.1.   Lista în ordine alfabetică a reprezentanților organizațiilor de pacienți

                  Nume

                  Prenume

                  Institut sau organism de care aparține

                  Dan

                  Dorica

                  European Organisation for Rare Diseases

                  Grønnebæk

                  Torben

                  European Organisation for Rare Diseases

                  Le Cam

                  Yann

                  European Organisation for Rare Diseases

                  Nourissier

                  Christel

                  European Organisation for Rare Diseases

      1.2.   Lista în ordine alfabetică a suplinitorilor reprezentanților organizațiilor de pacienți

                  Nume

                  Prenume

                  Institut sau organism de care aparține

                  Geissler

                  Jan

                  European Organisation for Rare Diseases

                  Kent

                  Alastair

                  European Organisation for Rare Diseases

                  Pizzera-Piantanida

                  Bianca

                  European Organisation for Rare Diseases

                  Pogany

                  Gabor

                  European Organisation for Rare Diseases

            2.   Industria farmaceutică

      2.1.   Lista în ordine alfabetică a reprezentanților industriei farmaceutice

                  Nume

                  Prenume

                  Institut sau organism de care aparține

                  Hughes-Wilson

                  Wills

                  Genzyme

                  Loth

                  Kevin William

                  Celgene

                  Parker

                  Samantha

                  Orphan Europe

                  Valenta

                  Barbara

                  Baxter

      2.2.   Lista în ordine alfabetică a suplinitorilor reprezentanților industriei farmaceutice

                  Nume

                  Prenume

                  Institut sau organism de care aparține

                  Fehervary

                  Andras C.

                  Novartis

                  Finck

                  Katia

                  Shire Human Genetic Therapies

                  Tellier

                  Zéra

                  LFB Biomédicaments

                  Zimmermann

                  Martine

                  Alexion Europe

            3.   Proiectele din domeniul bolilor rare finanțate prin programe de acțiune comunitară în domeniul sănătății

      3.1.   Lista în ordine alfabetică a reprezentanților proiectelor în curs și/sau anterioare din domeniul bolilor rare finanțate prin programe de acțiune comunitară în domeniul sănătății, inclusiv trei membri ai rețelelor europene de referință pilot în materie de boli rare

                  Nume

                  Prenume

                  Institut sau organism de care aparține

                  Aymé

                  Ségolène

                  Orphanet Inserm

                  Donadieu

                  Jean

                  Hopital Trousseau

                  Donnai

                  Dian

                  European Network of Centres of Expertise in Dysmorphology

                  Fregonese

                  Laura

                  CHUV Lausanne

                  Garne

                  Ester

                  Hospital Lillebaelt-Kolding

                  Taruscio

                  Domenica

                  National Center for Rare Diseases at the Istituto Superiore di Sanità

                  Vives Corrons

                  Joan Luis

                  European Network for Rare Congenital Anaemias

                  Wagner

                  Thomas

                  European Centres of Reference Network for Cystic Fibrosis

                  Webb

                  Susan

                  Hospital de Sant Pau de Barcelona

      3.2.   Lista în ordine alfabetică a suplinitorilor reprezentanților proiectelor în curs și/sau anterioare din domeniul bolilor rare finanțate prin programe de acțiune comunitară în domeniul sănătății

                  Nume

                  Prenume

                  Institut sau organism de care aparține

                  Dubertret

                  Louis

                  Fondation Rene Touraine

                  Eleftheriou

                  Androulla Anastasiou

                  Thalassemia International Federation

                  Gatta

                  Gemma

                  Fondazione IRCCS, Instituto Nazionale dei Tumori

                  Kaminska

                  Magdalena

                  European Paediatric Hodgkin Network

                  Nelen

                  Vera

                  Provinciaal Instituut voor Hygiene

                  Nguyen

                  Gérard

                  Rett Syndrome Europe

                  Vittozzi

                  Luciano

                  Centro Nazionale Malattie Rare

                  Weill

                  Alain

                  European Haemophilia Consortium

                  Zeidler

                  Cornelia

                  Medizinische Hochschule Hannover

            4.   Proiecte din domeniul bolilor rare finanțate prin Programele-cadru comunitare pentru cercetare și dezvoltare tehnologică

      4.1.   Lista în ordine alfabetică a reprezentanților proiectelor în curs și/sau anterioare din domeniul bolilor rare finanțate prin Programele-cadru comunitare pentru cercetare și dezvoltare tehnologică

                  Nume

                  Prenume

                  Institut sau organism de care aparține

                  Blay

                  Jean-Yves

                  European Organisation for Research and Treatment of Cancer

                  Bushby

                  Kate

                  Institute of Human Genetics, University of Newcastle

                  De Baets

                  Marc

                  School for mental health and neuroscience, Maastricht University

                  Hiort

                  Olaf

                  Universitätsklinikum Schleswig-Holstein

                  Koutouzov

                  Sophie

                  GIS-Institut des Maladies Rares

                  Wagemaker

                  Gerard

                  Department of Hematology, Erasmus University Medical Center Rotterdam

      4.2.   Lista în ordine alfabetică a suplinitorilor reprezentanților proiectelor în curs și/sau anterioare din domeniul bolilor rare finanțate prin Programele-cadru comunitare pentru cercetare și dezvoltare tehnologică

                  Nume

                  Prenume

                  Institut sau organism de care aparține

                  Matthijs

                  Gert

                  Centre for Human Genetics, University of Leuven

                  Palau

                  Francesc

                  Centro de Investigación Biomédica en Red de Enfermedades Raras

                  Picci

                  Piero

                  Istituto Ortopedico Rizzoli di Bologna

                  Rieß

                  Olaf

                  Institute of Medical Genetics, University of Tübingen

                  Tanner

                  Stuart

                  Emeritus professor at University of Sheffield

                  Zambruno

                  Giovanna

                  Istituto Dermopatico dell'Immacolata, Roma


title: Decizia Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului

text:
Anunţ juridic important

|

32004D0585

Official Journal L 256 , 03/08/2004 P. 0017 - 0022 Official Journal L 142 , 30/05/2006 P. 0176 - 0181

		20040719Decizia Consiliuluidin 19 iulie 2004de instituire a consiliilor consultative regionale în cadrul politicii comune în domeniul pescuitului(2004/585/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37,având în vedere propunerea Comisiei,având în vedere avizul Parlamentului European [1],având în vedere avizul Comitetului Economic și Social European [2],întrucât:(1) Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor de pescuit în conformitate cu politica comună în domeniul pescuitului [3], în special articolele 31 și 32, stabilește noi forme de participare a părților interesate la politica comună în domeniul pescuitului prin instituirea de consilii consultative regionale.(2) O abordare coerentă a instituirii de consilii consultative regionale necesită adecvarea acestora la unitățile de gestionare bazate pe criterii biologice și limitarea numărului acestora pentru a oferi indicații pertinente și din motive practice.(3) Deoarece consiliile consultative regionale sunt organizații conduse de operatorii din sector, acestea ar trebui să-și adapteze structura la caracteristicile specifice ale sectoarelor și regiunilor piscicole respective. Cu toate acestea, este necesară instituirea de consilii consultative regionale.(4) În interesul eficienței, mărimea consiliilor consultative regionale trebuie limitată, asigurând în același timp cuprinderea tuturor intereselor afectate de politica comună în domeniul pescuitului și recunoscând primatul intereselor sectorului de pescuit date fiind efectele deciziilor și politicilor de administrare asupra acestora.(5) Pentru asigurarea coerenței în problemele de interes comun pentru unul sau mai multe dintre consiliile consultative regionale, este esențială stabilirea de legături între diferite consilii consultative regionale.(6) Având în vedere sarcinile Comitetului consultativ pentru pescuit și acvacultură reînnoite de Decizia 1999/478/CE a Comisiei [4], care este compus din reprezentanții unor categorii vaste de organizații și interese europene, lucrările consiliilor consultative regionale ar trebui coordonate cu cele ale comitetului menționat anterior, căruia trebuie să îi prezinte rapoarte.(7) Pentru a asigura instituirea eficientă a consiliilor consultative regionale, este esențial ca fondurile publice să contribuie atât la costurile acestora în faza inițială, cât și la costurile de traducere și interpretare.(8) O sumă financiară de referință, în sensul punctului 34 din Acordul interinstituțional din 6 mai 1999 între Parlamentul European, Consiliu și Comisie privind disciplina bugetară și îmbunătățirea procedurii bugetare [5], se include în prezenta decizie pentru întreaga durată de aplicare a dispozițiilor financiare, fără a afecta competențele autorității bugetare astfel cum sunt definite în tratat,DECIDE:Articolul 1DefinițiiÎn sensul prezentei decizii, se aplică următoarele definiții:1. "Stat membru interesat" înseamnă un stat membru care are un interes în materie de pescuit în zonele piscicole administrate de un consiliu consultativ regional.2. "Sectorul de pescuit" înseamnă subsectorul activității de capturare, inclusiv armatori, micii pescari, pescari salariați, organizațiile de producători, precum și, printre alții, agenții de prelucrare, comercianții și alte organizații de piață și grupuri de femei.3. "Alte grupuri de interes" înseamnă, printre altele, organizații și grupuri pentru protecția mediului, producătorii de produse de acvacultură, consumatori și pescari amatori și sportivi.Articolul 2Instituirea consiliilor consultative regionale(1) Se instituie câte un consiliu consultativ regional pentru fiecare dintre următoarele:(a) Marea Baltică;(b) Marea Mediterană;(c) Marea Nordului;(d) apele de nord-vest;(e) apele de sud-vest;(f) rezervele de pești pelagici;(g) flota pentru pescuitul în larg.(2) Zonele geografice reglementate de fiecare consiliu consultativ regional se stabilesc în anexa I. Fiecare consiliu consultativ regional poate crea subdiviziuni pentru abordarea problemelor specifice anumitor sectoare de pescuit sau regiuni biologice.Articolul 3Proceduri(1) Reprezentanții sectorului de pescuit și ai altor grupuri de interese care au un interes într-unul dintre consiliile consultative regionale înaintează o cerere statelor membre interesate și Comisiei privind funcționarea consiliului consultativ regional respectiv. Cererea este compatibilă cu obiectivele, principiile și liniile directoare ale politicii comune în domeniul pescuitului, astfel cum sunt stabilite în Regulamentul (CE) nr. 2371/2002 și include:(a) o declarație privind obiectivele;(b) principii de funcționare;(c) reguli de procedură inițială;(d) estimări bugetare;(e) o listă provizorie a organizațiilor.(2) Statele membre interesate hotărăsc reprezentativitatea și conformitatea cererii cu dispozițiile stabilite de prezenta decizie în urma discuțiilor cu părțile interesate, după caz, și transmit Comisiei, de comun acord, o recomandare privind consiliul consultativ regional respectiv.(3) După evaluarea recomandării și eventualele modificări ale cererii, Comisia adoptă o decizie cât mai curând posibil sau, în orice caz, încearcă să o adopte în cel mult trei luni, menționând data de la care consiliul consultativ regional își începe activitatea. Decizia se publică în Jurnalul Oficial al Uniunii Europene.Articolul 4Structura(1) Fiecare consiliu consultativ regional este format dintr-o adunare generală și un comitet executiv.(2) Adunarea generală se reunește cel puțin o dată pe an pentru a aproba raportul anual și planul strategic elaborat de comitetul executiv.(3) Adunarea generală numește un comitet executiv format din cel mult 24 de membri. Comitetul executiv gestionează lucrările consiliului consultativ regional și adoptă recomandările acestuia.Articolul 5Componență(1) Consiliile consultative regionale sunt formate din reprezentanții sectorului de pescuit și ai altor grupuri de interese afectate de politica comună în domeniul pescuitului.(2) Organizațiile europene și naționale care reprezintă sectorul de pescuit și alte grupuri de interese pot propune membri statelor membre interesate. Aceste state membre numesc membrii adunării generale.(3) Două treimi din locurile în adunarea generală și comitetul executiv se alocă reprezentanților sectorului de pescuit și o treime reprezentanților altor grupuri de interese afectate de politica comună în domeniul pescuitului.(4) Comitetul executiv se compune din cel puțin un reprezentant al subsectorului activității de capturare din fiecare stat membru interesat.Articolul 6Participarea statelor nemembre(1) Cercetătorii din institutele statelor membre interesate sau din organisme internaționale pot fi invitați să participe în calitate de experți la lucrările consiliilor consultative regionale. Orice alt cercetător calificat poate fi, de asemenea, invitat.(2) Comisia și administrațiile naționale și regionale ale statelor membre interesate au dreptul să participe ca observatori activi la orice reuniune a unui consiliu consultativ regional.(3) Un reprezentant al Comitetului consultativ pentru pescuit și acvacultură are dreptul să participe ca observator activ la orice reuniune a unui consiliu consultativ regional.(4) Reprezentanții sectorului de pescuit și ai altor grupuri de interese din țări terțe, inclusiv reprezentanții organizațiilor regionale din sectorul de pescuit care au un interes în zona sau tipul de pescuit aflat sub administrarea unui consiliu consultativ regional, pot fi invitați să participe ca observatori activi la reuniunile respectivului consiliu consultativ regional atunci când se discută chestiuni care îi afectează.(5) Reuniunile adunării generale sunt publice. Reuniunile comitetului executiv sunt publice, cu excepția cazurilor în care comitetul executiv decide contrariul cu majoritate de voturi.Articolul 7Funcționarea(1) Consiliile consultative regionale adoptă măsurile necesare privind organizarea acestora, inclusiv, după caz, un secretariat și grupuri de lucru.(2) Consiliile consultative regionale adoptă măsurile necesare asigurării transparenței în toate etapele procesului decizional. Recomandările adoptate de comitetul executiv sunt puse de îndată la dispoziția adunării generale, a Comisiei, a statelor membre vizate și, la cerere, la dispoziția oricărui membru al publicului.(3) Atunci când este posibil, membrii comitetului executiv adoptă recomandările prin consens. În cazul în care nu se poate ajunge la un consens, opiniile divergente exprimate de către membri se menționează în recomandările adoptate de majoritatea membrilor votanți prezenți. La primirea în scris a recomandărilor, Comisia și statele membre interesate, după caz, răspund precis și într-un termen rezonabil, într-un termen de cel mult trei luni.(4) Fiecare consiliu consultativ regional desemnează un președinte prin consens. Președintele acționează imparțial.(5) Statele membre interesate oferă sprijinul adecvat, inclusiv ajutor logistic, pentru a facilita funcționarea consiliilor consultative regionale.Articolul 8Coordonarea între consiliile consultative regionaleÎn cazul în care o chestiune este de interes comun pentru două sau mai multe consilii consultative regionale, acestea își coordonează pozițiile în vederea adoptării unor recomandări comune cu privire la chestiunea respectivă.Articolul 9Finanțarea(1) Un consiliu consultativ regional care a obținut personalitate juridică poate solicita sprijin financiar din partea Comunității.(2) Sprijinul financiar comunitar inițial poate fi acordat pentru cheltuielile de funcționare ale consiliilor consultative regionale în primii cinci ani de activitate în conformitate cu condițiile stabilite în anexa II partea 1.(3) Sprijinul din partea Comunității poate fi acordat pentru cheltuielile cu traducerea și interpretarea în cadrul reuniunilor consiliilor consultative regionale, după cum se stabilește în anexa II partea 2.(4) Suma financiară de referință pentru aducerea la îndeplinire a acestei acțiuni în perioada 2004-2011 este de 7596000 EUR. Pentru perioada care urmează datei de 31 decembrie 2006, suma se consideră confirmată în cazul în care, pentru faza respectivă, este în conformitate cu perspectivele financiare în vigoare pentru perioada care începe în 2007. Alocările anuale sunt aprobate de autoritatea bugetară în limita perspectivelor financiare.Articolul 10Raportul anual și audit(1) Fiecare consiliu consultativ regional transmite Comisiei, statelor membre în cauză și Comitetului consultativ pentru pescuit și acvacultură un raport anual asupra activității sale până la data de 31 martie a anului care urmează anului prezentat în raport.(2) Comisia sau Curtea de Conturi poate aranja în orice moment efectuarea unui audit, fie de către un organism independent ales, fie de propriile servicii ale Comisiei sau Curții de Conturi.(3) Fiecare consiliu consultativ regional numește un auditor certificat pentru perioada în care beneficiază de fonduri din partea Comunității.Articolul 11RevizuireaLa trei ani de la data la care ultimul consiliu consultativ regional își începe activitatea sau până la 30 iunie 2007, Comisia raportează Parlamentului European și Consiliului asupra punerii în aplicare a prezentei decizii și asupra funcționării consiliilor consultative regionale.Articolul 12Intrarea în vigoarePrezenta decizie intră în vigoare în a șaptea zi de la data publicării în Jurnalul Oficial al Uniunii Europene.Adoptată la Bruxelles, 19 iulie 2004.Pentru ConsiliuPreședinteleC. Veerman[1] Aviz emis la 1 aprilie 2004 (nepublicat încă în Jurnalul Oficial).[2] Aviz emis la 26 februarie 2004 (nepublicat încă în Jurnalul Oficial).[3] JO L 358, 31.12.2002, p. 59. Regulament astfel cum a fost modificat ultima dată prin Regulamentul (CE) nr. 1242/2004 (JO L 236, 7.7.2004, p. 1).[4] JO L 187, 20.7.1999, p. 70.[5] JO C 172, 18.6.1999, p. 1. Acord astfel cum a fost modificat ultima dată prin Decizia 2003/429/CE a Parlamentului European și a Consiliului (JO L 147, 14.6.2003, p. 25).--------------------------------------------------20040719ANEXA IConsiliile consultative regionale menționate la articolul 2Denumirea consiliului consultativ regional | Zone ICES, diviziuni CECAF [1] |Marea Baltică | IIIb, IIIc, IIId |Marea Mediterană | Apele maritime ale Mediteranei la est de linia 5o36′ vest |Marea Nordului | IV, IIIa |Apele de nord-vest | V (cu excepția Va și numai apele CE din Vb), VI, VII |Apele de sud-vest | VIII, IX și X (apele din jurul Insulelor Azore) și diviziunile CECAF 34.1.1, 34.1.2 și 34.2.0 (apele din jurul Insulei Madeira și din jurul Insulelor Canare) |Rezervele de pești pelagici (merlan albastru, macrou, stavrid, hering) | Toate zonele (cu excepția Mării Baltice și Mării Mediterane) |Flota pentru pescuitul în larg | Toate apele din afara CE |[1] În sensul prezentei decizii, zonele ICES sunt după cum se definesc în Regulamentul (CEE) nr. 3880/91 (JO L 365, 31.12.1991, p. 1). Regulament astfel cum a fost modificat ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1), iar diviziunile CECAF sunt după cum se definesc în Regulamentul (CE) nr. 2597/95 (JO L 270, 13.11.1995, p. 1). Regulament astfel cum a fost modificat ultima dată prin Regulamentul (CE) nr. 1882/2003.--------------------------------------------------20040719ANEXA IICheltuielile suportate de consiliile consultative regionalePartea 1Contribuțiile la cheltuielile inițiale ale consiliilor consultative regionale (CCR)Comunitatea va contribui la o parte dintre cheltuielile de funcționare din anul instituirii acestora pentru o perioadă de maximum cinci ani. Suma alocată fiecărui CCR pentru acoperirea cheltuielilor de funcționare nu va depăși 90 % din bugetul operațional și nu poate depăși 200000 EUR în primul an. În următorii patru ani, contribuția financiară maximă va fi degresivă [1] și va depinde de bugetul disponibil. Comisia va încheia cu fiecare CCR, pentru fiecare an, un "acord pentru acordarea ajutorului de funcționare" care va stabili termeni și condiții precise, precum și procedura pentru acordarea finanțării. Numai cheltuielile efective vor face obiectul contribuției comunitare, care se va acorda sub rezerva alocării altor surse de finanțare.Cheltuielile eligibile vor consta în cheltuielile necesare asigurării funcționării normale a CCR și le vor permite să-și urmărească scopurile.Următoarele cheltuieli vor fi eligibile:- cheltuielile cu personalul (cheltuielile cu personalul pe zi de lucru pe durata proiectului);- echipamente noi sau folosite;- materiale și stocuri;- diseminarea de informații către membri;- cheltuielile de deplasare și cazare pentru experții care iau parte la reuniunile CCR (pe baza grilelor sau normelor stabilite de departamentele Comisiei);- audituri;- o rezervă pentru situații neprevăzute de cel mult 5 % din cheltuielile directe eligibile.Partea 2Cheltuielile cu traducerea și interpretareaComisia va încheia cu fiecare CCR, în fiecare an, un acord de împrumut în valoare maximă de 50000 EUR care va fixa termenii și condițiile precise, precum și procedura de acordare a finanțării.[1] Primul an: 200000 EUR (90 %), al doilea an: 165000 EUR (75 %), al treilea an: 132000 EUR (60 %), al patrulea an: 121000 EUR (55 %), al cincilea an: 110000 EUR (50 %).--------------------------------------------------


title: Decizia (PESC) 2016/1339 a Consiliului din 4 august 2016 de modificare și de prelungire a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)

text:
               5.8.2016

               RO

               Jurnalul Oficial al Uniunii Europene

               L 212/111

         DECIZIA (PESC) 2016/1339 A CONSILIULUI
   din 4 august 2016
   de modificare și de prelungire a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 mai 2013, Consiliul a adoptat Decizia 2013/233/PESC (1) de instituire a Misiunii de asistență a Uniunii Europene pentru gestionarea integrată a frontierelor în Libia (EUBAM Libya).

               (2)

               La 7 decembrie 2015, Consiliul a adoptat Decizia (PESC) 2015/2276 (2) de modificare și de prelungire a Deciziei 2013/233/PESC până la 21 februarie 2016.

               (3)

               La 15 februarie 2016, Consiliul a adoptat Decizia (PESC) 2016/207 (3) de modificare și de prelungire a Deciziei 2013/233/PESC cu șase luni, până la 21 august 2016.

               (4)

               La 9 iunie 2016, Comitetul politic și de securitate a convenit asupra prelungirii cu un an a EUBAM Libya.

               (5)

               Decizia 2013/233/PESC ar trebui modificată în consecință.

               (6)

               EUBAM Libya se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii, astfel cum sunt prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2013/233/PESC se modifică după cum urmează:

               1.

               La articolul 13 alineatul (1), se adaugă următorul paragraf:
               „Valoarea de referință financiară destinată acoperirii cheltuielilor aferente EUBAM Libya pentru perioada 22 august 2016-21 august 2017 este de 17 000 000 EUR.”

               2.

               La articolul 16, al doilea paragraf se înlocuiește cu următorul text:
               „Se aplică până la 21 august 2017.”

         Articolul 2
   Prezenta decizie intră în vigoare la data adoptării.

      Adoptată la Bruxelles, 4 august 2016.

            Pentru Consiliu

            Președintele

         M. LAJČÁK

      (1)  Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 138, 24.5.2013, p. 15).

      (2)  Decizia (PESC) 2015/2276 a Consiliului din 7 decembrie 2015 de modificare și de prelungire a aplicării Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 322, 8.12.2015, p. 51).

      (3)  Decizia (PESC) 2016/207 a Consiliului din 15 februarie 2016 de modificare a Deciziei 2013/233/PESC privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya) (JO L 39, 16.2.2016, p. 45).


title: Decizia Consiliului din 30 octombrie 1989 de modificare a bazelor juridice ale Deciziilor 87/593/CEE, 87/594/CEE și 87/595/CEE

text:
               02/Volumul 04

               RO

               Jurnalul Ofícial al Uniunii Europene

               164

         31989D0579

               L 322/23

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 30 octombrie 1989
   de modificare a bazelor juridice ale Deciziilor 87/593/CEE, 87/594/CEE și 87/595/CEE
   (89/579/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât, ținând seama de recenta practică judiciară a Curții de Justiție, articolul 113 din Tratat se dovedește a avea un domeniu de aplicare foarte larg; întrucât este necesar, în consecință, să se adapteze la această practică judiciară Deciziile 87/593/CEE (1) și 87/594/CEE (2) de acceptare, în numele Comunității, a anexei E-5 și respectiv a anexei F-3 la Convenția internațională privind simplificarea și armonizarea procedurilor vamale, precum și Decizia 87/595/CEE a Consiliului din 30 noiembrie 1987 de acceptare, în numele Comunității, a recomandării Consiliului de Cooperare Vamală din 22 mai 1984 privind utilizarea codurilor pentru reprezentarea elementelor de informație, împreună cu patru dintre anexele la aceasta (3), deoarece Consiliul adoptă alte baze juridice pentru aceste trei decizii;
   întrucât ar trebui să se adopte Deciziile 87/593/CEE, 87/594/CEE și 87/595/CEE numai pe baza juridică a articolului 113 și să se procedeze, în consecință, la includerea articolului 113 ca bază juridică a Deciziei 87/593/CEE, la eliminarea articolelor 28 și 235 din tratat ca baze juridice ale celor trei decizii și la eliminarea articolului 43 ca bază juridică a Deciziilor 87/593/CEE și 87/594/CEE,
   DECIDE:
   Articolul 1
   La Deciziile 87/593/CEE, 87/594/CEE și 87/595/CEE, prima referire se înlocuiește cu următorul text:

      „având în vedere Tratatul de instituire a Comunității Economice Europene, în special articolul 113,”.

   Articolul 2
   Prezenta decizie intră în vigoare la data publicării în Jurnalul Oficial al Comunităților Europene.
   Se aplică de la 30 noiembrie 1987.

      Adoptată la Bruxelles, 30 octombrie 1989.

            Pentru Consiliu

            Președintele

         J.-P. SOISSON

      (1)  JO L 362, 22.12.1987, p. 1.

      (2)  JO L 362, 22.12.1987, p. 8.

      (3)  JO L 362, 22.12.1987, p. 22.


title: Decizia Consiliului din 13 noiembrie 1992 privind semnarea și încheierea Acordului internațional din 1992 privind zahărul

text:
               03/Volumul 12

               RO

               Jurnalul Ofícial al Uniunii Europene

               3

         31992D0580

               L 379/15

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 13 noiembrie 1992
   privind semnarea și încheierea Acordului internațional din 1992 privind zahărul
   (92/580/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât Acordul internațional din 1992 privind zahărul favorizează cooperarea internațională în sectorul zahărului; întrucât, dată fiind importanța Comunității ca producător, exportator și importator al produsului respectiv, aceasta ar trebui să fie parte la acord,
   DECIDE:
   Articolul 1
   Acordul internațional din 1992 privind zahărul se aprobă în numele Comunității Economice Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul menționat la articolul 1 și să depună instrumentul de aprobare din partea Comunității.
   Articolul 3
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 13 noiembrie 1992.

            Pentru Consiliu

            Președintele

         V. BOTTOMLEY


title: Decizia Consiliului din 16 septembrie 1985 privind constituirea unui Comitet consultativ pentru formare profesională în domeniul farmaciei

text:
Anunţ juridic important

|

31985D0434

Official Journal L 253 , 24/09/1985 P. 0043 - 0044 Finnish special edition: Chapter 6 Volume 2 P. 0114  Spanish special edition: Chapter 06 Volume 3 P. 0034  Swedish special edition: Chapter 6 Volume 2 P. 0114  Portuguese special edition Chapter 06 Volume 3 P. 0034  Ediţie specială în limba cehă Chapter 01 Volume 01 P. 145  - 146 Ediţie specială în limba estonă Chapter 01 Volume 01 P. 145  - 146 Ediţie specială în limba maghiară Chapter 01 Volume 01 P. 145  - 146 Ediţie specială în limba lituaniană Chapter 01 Volume 01 P. 145  - 146 Ediţie specială în limba letonă Chapter 01 Volume 01 P. 145  - 146 Ediţie specială în limba malteză Chapter 01 Volume 01 P. 145  - 146 Ediţie specială în limba polonă Chapter 01 Volume 01 P. 145  - 146 Ediţie specială în limba slovacă Chapter 01 Volume 01 P. 145  - 146 Ediţie specială în limba slovenă Chapter 01 Volume 01 P. 145  - 146

		19850916Decizia Consiliuluidin 16 septembrie 1985privind constituirea unui Comitet consultativ pentru formare profesională în domeniul farmaciei(85/434/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene,având în vedere proiectul de decizie prezentat de Comisie [1],întrucât, în Rezoluția din 6 iunie 1974 privind recunoașterea reciprocă a diplomelor, a certificatelor și a altor titluri [2], Consiliul s-a pronunțat în favoarea constituirii de comitete consultative;întrucât, în contextul recunoașterii reciproce a diplomelor, a certificatelor și a altor titluri în domeniul farmaciei, este important să se asigure un nivel înalt comparabil de formare profesională;întrucât, pentru a contribui la realizarea acestui obiectiv, este de dorit să se constituie un comitet consultativ pentru a consilia Comisia,DECIDE:Articolul 1Se constituie, pe lângă Comisie, un comitet consultativ pentru formare profesională în domeniul farmaciei, denumit în continuare "comitetul".Articolul 2(1) Sarcina comitetului este de a contribui la asigurarea, pe întreg teritoriul Comunității, a unui nivel înalt comparabil de formare profesională în domeniul farmaceutic.(2) Acest obiectiv se realizează în special prin următoarele mijloace:- schimbul de informații complete privind metodele de formare profesională, precum și conținutul, nivelul și structura instruirii teoretice și practice din statele membre;- discuții și consultări având ca obiect dezvoltarea unei abordări comune privind nivelul ce trebuie atins în formarea profesională a farmaciștilor și, după caz, structura și conținutul unei astfel de formări profesionale;- luarea în considerare a modului în care formarea profesională în domeniul farmaceutic se adaptează la progresele în domeniul științei farmaceutice și ale metodelor pedagogice.(3) Comitetul comunică Comisiei și statelor membre avizele și recomandările sale, inclusiv, atunci când consideră oportun, sugestii cu privire la modificări care urmează a fi aduse articolelor referitoare la formarea profesională din domeniul farmaciei din Directivele 85/432/CEE [3] și 85/433/CEE [4] ale Consiliului.(4) Comitetul acordă, de asemenea, consultanță Comisiei cu privire la orice alt aspect care îi poate fi prezentat de Comisie, în ceea ce privește formarea profesională în domeniul farmaciei.Articolul 3(1) Comitetul este format din câte trei experți din fiecare stat membru, după cum urmează:- un expert din partea celor care își exercită profesia în domeniul farmaciei;- un expert din partea instituțiilor de învățământ științific farmaceutic;- un expert din partea autorităților competente ale statelor membre.(2) Este prevăzut un membru supleant pentru fiecare membru. Membrii supleanți pot să participe la reuniunile comitetului.(3) Membrii și membrii supleanți menționați la alineatele (1) și (2) sunt desemnați de statele membre. Membrii menționați la alineatul (1) prima și a doua liniuță și membrii supleanți pentru fiecare sunt desemnați la propunerea membrilor profesiei și a instituțiilor de învățământ științific farmaceutic. Membrii și membrii supleanți astfel desemnați sunt numiți de Consiliu.Articolul 4(1) Mandatul membrilor comitetului este de trei ani. După expirarea acestei perioade, membrii comitetului rămân în funcție până la înlocuirea sau reînnoirea mandatului acestora.(2) Mandatul unui membru se poate încheia înainte de expirarea perioadei de trei ani ca urmare a demisiei, a decesului sau a înlocuirii sale cu o altă persoană, în conformitate cu procedura prevăzută la articolul 3. Numirea unui nou membru se face pentru durata mandatului care a rămas de exercitat.Articolul 5Comitetul alege dintre membrii săi un președinte și doi vicepreședinți. Acesta adoptă propriul regulament de procedură. Ordinea de zi a reuniunilor este stabilită de către președintele comitetului, prin consultare cu Comisia.Articolul 6Comitetul poate constitui grupuri de lucru, poate să invite și să permită observatorilor sau experților să asiste, cu privire la toate aspectele specifice activității sale.Articolul 7Secretariatul comitetului este asigurat de către Comisie.Adoptată la Luxemburg, 16 septembrie 1985.Pentru ConsiliuPreședinteleM. Fischbach[1] JO C 92, 23.4.1981, p. 2.[2] JO C 98, 20.8.1974, p. 1.[3] JO L 253, 24.9.1985, p. 34.[4] JO L 253, 24.9.1985, p. 37.--------------------------------------------------


title: Decizia (UE) 2017/934 a Băncii Centrale Europene din 16 noiembrie 2016 privind delegarea deciziilor cu privire la caracterul semnificativ al entităților supravegheate (BCE/2016/41)

text:
               1.6.2017

               RO

               Jurnalul Oficial al Uniunii Europene

               L 141/18

         DECIZIA (UE) 2017/934 A BĂNCII CENTRALE EUROPENE
   din 16 noiembrie 2016
   privind delegarea deciziilor cu privire la caracterul semnificativ al entităților supravegheate (BCE/2016/41)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (1), în special articolul 6,
   având în vedere Decizia (UE) 2017/933 a Băncii Centrale Europene din 16 noiembrie 2016 privind cadrul general de delegare a competențelor decizionale pentru instrumentele juridice referitoare la atribuțiile de supraveghere (BCE/2016/40) (2), în special articolul 4,
   întrucât:

               (1)

               Articolul 6 alineatul (4) din Regulamentul (UE) nr. 1024/2013 stabilește criteriile în conformitate cu care o instituție de credit, o societate financiară holding sau o societate financiară holding mixtă este clasificată ca entitate supravegheată semnificativă. Criteriile pentru stabilirea caracterului semnificativ sunt detaliate în partea IV din Regulamentul (UE) nr. 468/2014 al Băncii Centrale Europene (BCE/2014/17) (3).

               (2)

               În conformitate cu articolul 39 din Regulamentul (UE) nr. 468/2014 (BCE/2014/17), o entitate supravegheată este considerată semnificativă în cazul în care Banca Centrală Europeană (BCE) stabilește acest lucru într-o decizie adresată entității supravegheate relevante. În conformitate cu articolul 40 din acest regulament, în cazul în care una sau mai multe entități supravegheate fac parte dintr-un grup supravegheat, criteriile pentru stabilirea caracterului semnificativ se stabilesc la cel mai înalt nivel de consolidare în cadrul statelor membre participante, iar fiecare entitate supravegheată este considerată semnificativă în conformitate cu aceste criterii.

               (3)

               În conformitate cu articolul 43 alineatul (3) din Regulamentul (UE) nr. 468/2014 (BCE/2014/17), BCE poate verifica, în orice moment după primirea de informații relevante, dacă sunt îndeplinite criteriile privind caracterul semnificativ.

               (4)

               Deciziile noi privind caracterul semnificativ ar trebui excluse din domeniul de aplicare al prezentei decizii. Adoptarea unei modificări a unei decizii privind caracterul semnificativ nu ar trebui să aducă atingere aplicării articolului 22 din Regulamentul (UE) nr. 1024/2013 și a părții III titlul 2 din Regulamentul (UE) nr. 468/2014 (BCE/2014/17).

               (5)

               O modificare a unei decizii privind caracterul semnificativ prin care o entitate supravegheată semnificativă sau un grup supravegheat semnificativ încetează să fie clasificat ca semnificativ nu ar trebui adoptată printr-o decizie delegată în cazul în care este întemeiată pe articolul 70 din Regulamentul (UE) nr. 468/2014 (BCE/2014/17).

               (6)

               În fiecare an, BCE, în calitate de autoritate competentă pentru toate entitățile supravegheate semnificative din cadrul Mecanismului unic de supraveghere, are obligația să adopte un număr considerabil de decizii care modifică decizii existente privind caracterul semnificativ. Pentru a permite organelor sale de decizie să funcționeze, este necesară o decizie de delegare în legătură cu adoptarea deciziilor de modificare a deciziilor privind caracterul semnificativ. Curtea de Justiție a Uniunii Europene (CJUE) a recunoscut delegarea de competențe drept necesară pentru a permite îndeplinirea atribuțiilor de către o instituție care are obligația să adopte un număr considerabil de decizii. În mod similar, CJUE a recunoscut că nevoia de a asigura posibilitatea de funcționare a organelor de decizie reprezintă un principiu inerent în toate sistemele instituționale (4). Pentru a facilita procesul decizional în legătură cu adoptarea unei modificări a unei decizii privind caracterul semnificativ, este necesară o decizie de delegare.

               (7)

               Delegarea competențelor decizionale ar trebui să fie limitată, proporțională și întemeiată pe criterii specificate. În timp ce deciziile privind caracterul semnificativ al unui grup supravegheat cuprind o listă a entităților incluse în sfera grupului supravegheat semnificativ, astfel de criterii specificate ar trebui să se refere la o modificare a componenței grupului supravegheat semnificativ sau la o schimbare a numelui entității supravegheate semnificative, care ar trebui să fie justificată și să respecte principiul proporționalității.

               (8)

               Decizia (UE) 2017/933 (BCE/2016/40) clarifică procedura care trebuie urmată în vederea adoptării deciziilor specifice în materie de supraveghere și persoanele cărora li se pot delega competențe decizionale. Această decizie nu afectează exercitarea de către BCE a atribuțiilor sale de supraveghere și nu aduce atingere competenței Consiliului de supraveghere de a propune proiecte complete de decizii Consiliului guvernatorilor.

               (9)

               În cazul în care nu sunt îndeplinite criteriile pentru adoptarea unei decizii delegate, astfel cum sunt stabilite în prezenta decizie, modificările unei decizii privind caracterul semnificativ ar trebui adoptate în conformitate cu procedura aplicabilă în cazul absenței unei obiecții prevăzută la articolul 26 alineatul (8) din Regulamentul (UE) nr. 1024/2013 și la articolul 13g din Decizia BCE/2004/2 (5). Prezenta decizie nu ar trebui să afecteze exercitarea de către BCE a atribuțiilor sale de supraveghere și nu ar trebui să aducă atingere competenței Consiliului de supraveghere de a propune proiecte complete de decizii Consiliului guvernatorilor.

               (10)

               Deciziile BCE în materie de supraveghere pot face obiectul unui control administrativ în conformitate cu articolul 24 din Regulamentul (UE) nr. 1024/2013 și astfel cum se detaliază în Decizia BCE/2014/16 (6). În cazul unui astfel de control administrativ, Consiliul de supraveghere ar trebui să țină seama de avizul comitetului administrativ de control și să transmită spre adoptare Consiliului guvernatorilor un nou proiect de decizie în conformitate cu procedura aplicabilă în cazul absenței unei obiecții,

         ADOPTĂ PREZENTA DECIZIE:
   Articolul 1
   Definiții
   În sensul prezentei decizii, se aplică următoarele definiții:

               1.

               „modificare a unei decizii privind caracterul semnificativ” înseamnă o decizie adoptată ca urmare a unei verificări a caracterului semnificativ în conformitate cu articolul 43 alineatul (3) sau cu articolul 52 alineatul (1) din Regulamentul (UE) nr. 468/2014 (BCE/2014/17) și care modifică sau abrogă o decizie BCE care a clasificat o entitate supravegheată sau un grup supravegheat ca semnificativ în sensul articolului 6 alineatul (4) din Regulamentul (UE) nr. 1024/2013;

               2.

               „stat membru participant” înseamnă un stat membru participant, astfel cum este definit la articolul 2 punctul 1 din Regulamentul (UE) nr. 1024/2013;

               3.

               „entitate supravegheată semnificativă” înseamnă o entitate supravegheată semnificativă, astfel cum este definită la articolul 2 punctul 16 din Regulamentul (UE) nr. 468/2014 (BCE/2014/17);

               4.

               „entitate supravegheată” înseamnă o entitate supravegheată, astfel cum este definită la articolul 2 punctul 20 din Regulamentul (UE) nr. 468/2014 (BCE/2014/17);

               5.

               „grup supravegheat” înseamnă un grup supravegheat, astfel cum este definit la articolul 2 punctul 21 din Regulamentul (UE) nr. 468/2014 (BCE/2014/17);

               6.

               „grup supravegheat semnificativ” înseamnă un grup supravegheat semnificativ, astfel cum este definit la articolul 2 punctul 22 din Regulamentul (UE) nr. 468/2014 (BCE/2014/17);

               7.

               „decizie delegată” înseamnă o decizie adoptată pe baza unei delegări de competențe acordate de Consiliul guvernatorilor în conformitate cu Decizia (UE) 2017/933 (BCE/2016/40);

               8.

               „șefi de unități operative” înseamnă șefii de unități operative din cadrul BCE către care este delegată competența de adoptare a modificărilor deciziilor privind caracterul semnificativ.

         Articolul 2
   Delegarea modificărilor deciziilor privind caracterul semnificativ
   (1)   În conformitate cu articolul 4 din Decizia (UE) 2017/933 (BCE/2016/40), Consiliul guvernatorilor deleagă adoptarea modificărilor deciziilor privind caracterul semnificativ către șefii de unități operative desemnați de Comitetul executiv în conformitate cu articolul 5 din această decizie.
   (2)   O modificare a unei decizii privind caracterul semnificativ se adoptă printr-o decizie delegată numai dacă sunt îndeplinite criteriile de adoptare a deciziilor delegate, astfel cum sunt prevăzute la articolul 3.
   Articolul 3
   Criterii de adoptare a deciziilor delegate
   (1)   O modificare a unei decizii privind caracterul semnificativ prin care o entitate supravegheată este clasificată ca semnificativă în cadrul unui grup supravegheat semnificativ se efectuează printr-o decizie delegată în cazul în care criteriile pentru stabilirea caracterului semnificativ la cel mai înalt nivel de consolidare în cadrul statelor membre participante în conformitate cu dispozițiile prevăzute în partea IV a Regulamentului (UE) nr. 468/2014 (BCE/2014/17) continuă să fie îndeplinite pentru grupul supravegheat semnificativ.
   (2)   O modificare a unei decizii privind caracterul semnificativ prin care o entitate supravegheată încetează să fie clasificată ca semnificativă în cadrul unui grup supravegheat semnificativ se efectuează printr-o decizie delegată în cazul în care criteriile pentru stabilirea caracterului semnificativ la cel mai înalt nivel de consolidare în cadrul statelor membre participante în conformitate cu dispozițiile prevăzute în partea IV a Regulamentului (UE) nr. 468/2014 (BCE/2014/17) continuă să fie îndeplinite în privința grupului supravegheat semnificativ, deși entitatea supravegheată a încetat să mai facă parte din acest grup.
   (3)   O modificare a unei decizii privind caracterul semnificativ prin care o entitate supravegheată semnificativă sau un grup supravegheat semnificativ încetează să fie clasificat ca semnificativ se efectuează printr-o decizie delegată numai în cazul în care criteriile pentru stabilirea caracterului semnificativ la cel mai înalt nivel de consolidare în cadrul statelor membre participante în conformitate cu dispozițiile prevăzute în partea IV a Regulamentului (UE) nr. 468/2014 (BCE/2014/17) nu mai sunt îndeplinite.
   (4)   O modificare a unei decizii privind caracterul semnificativ prin care se schimbă numele unei entități supravegheate semnificative se efectuează printr-o decizie delegată în cazul în care BCE nu i s-a comunicat nicio informație suplimentară relevantă pentru clasificarea entității supravegheate.
   (5)   O modificare a unei decizii privind caracterul semnificativ nu se efectuează printr-o decizie delegată în cazul în care entitatea supravegheată relevantă sau grupul supravegheat relevant a fost clasificat ca semnificativ în conformitate cu articolul 59 din Regulamentul (UE) nr. 468/2014 (BCE/2014/17).
   (6)   O modificare a unei decizii privind caracterul semnificativ nu se efectuează printr-o decizie delegată în cazul în care BCE primește o observație scrisă prin care se contestă clasificarea unei entități supravegheate ca semnificativă sau mai puțin semnificativă.
   Articolul 4
   Intrarea în vigoare
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Frankfurt pe Main, 16 noiembrie 2016.

            Președintele BCE

         Mario DRAGHI

      (1)  JO L 287, 29.10.2013, p. 63.

      (2)  A se vedea pagina 14 din prezentul Jurnal Oficial.

      (3)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (BCE/2014/17) (JO L 141, 14.5.2014, p. 1).

      (4)  Hotărârile Curții de Justiție din 23 septembrie 1986, AKZO Chemie BV și AKZO Chemie UK Ltd/Comisia, 5/85, ECLI:EU:C:1986:328, punctul 37, și din 26 mai 2005, Carmine Salvatore Tralli/BCE, C-301/02 P, ECLI:EU:C:2005:306, punctul 59.

      (5)  Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (JO L 80, 18.3.2004, p. 33).

      (6)  Decizia BCE/2014/16 din 14 aprilie 2014 privind instituirea unui comitet administrativ de control și normele de funcționare ale acestuia (JO L 175, 14.6.2014, p. 47).


title: Decizia Consiliului din 20 decembrie 2005 referitoare la încheierea Acordului între Comunitatea Europeană și Statele Unite ale Americii privind comerțul cu vin

text:
Anunţ juridic important

|

32006D0232

Official Journal L 087 , 24/03/2006 P. 0001 - 0001

		20051220Decizia Consiliuluidin 20 decembrie 2005referitoare la încheierea Acordului între Comunitatea Europeană și Statele Unite ale Americii privind comerțul cu vin(2006/232/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 23 octombrie 2000, Consiliul a autorizat Comisia să negocieze un acord privind comerțul cu vin între Comunitatea Europeană și Statele Unite ale Americii.(2) La încheierea negocierilor, cele două părți au parafat, la 14 septembrie 2005, Acordul între Comunitatea Europeană și Statele Unite al Americii privind comerțul cu vin (denumit în continuare "acordul"). Acordul reprezintă o primă etapă iar părțile ar trebui să înceapă negocieri, în termen de 90 de zile de la intrarea în vigoare a acestuia, în scopul încheierii unuia sau mai multor acorduri destinate să faciliteze și mai mult schimburile comerciale de vin.(3) Prin urmare, este necesară aprobarea acordului.(4) Pentru a facilita punerea în aplicare și, după caz, modificarea anexelor la acord, Comisia ar trebui să fie autorizată să adopte măsurile necesare, în conformitate cu procedura prevăzută de Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [1],DECIDE:Articolul 1Acordul între Comunitatea Europeană și Statele Unite ale Americii privind comerțul cu vin (denumit în continuare "acordul") se aprobă în numele Comunității.Textul acordului se atașează prezentei decizii.Articolul 2Președintele Consiliului este autorizat să desemneze persoana împuternicită să semneze acordul prin care Comunitatea își asumă obligații.Articolul 3În sensul punerii în aplicare a articolului 5 alineatul (4), a articolului 7 alineatul (2), a articolului 8 alineatul (2), a articolului 9 alineatul (5), a articolului 11 alineatele (5) și (6), a articolului 13 alineatul (1) și a articolului 14 din acord, Comisia este autorizată să adopte, în conformitate cu procedura prevăzută la articolul 75 alineatul (2) din Regulamentul (CE) nr. 1493/1999, măsurile necesare pentru punerea în aplicare a acordului și să modifice anexele, protocolul și apendicele.Articolul 4Prezenta decizie se publică în Jurnalul Oficial al Uniunii Europene.Adoptată la Bruxelles, 20 decembrie 2005.Pentru ConsiliuPreședinteleM. Beckett[1] JO L 179, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 2165/2005 (JO L 345, 28.12.2005, p. 1).--------------------------------------------------


title: Decizia nr. 1926/2006/CE a Parlamentului European și a Consiliului din 18 decembrie 2006 de stabilire a unui program de acțiune comunitară în domeniul politicii de protecție a consumatorilor (2007-2013)Text cu relevanță pentru SEE.

text:
Anunţ juridic important

|

32006D1926

Jurnalul Oficial L 404 , 30/12/2006 p. 0039 - 0045

		20061218Decizia nr. 1926/2006/CE a Parlamentului European și a Consiliuluidin 18 decembrie 2006de stabilire a unui program de acțiune comunitară în domeniul politicii de protecție a consumatorilor (2007-2013)(Text cu relevanță pentru SEE)PARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 153,având în vedere propunerea Comisiei,având în vedere avizul Comitetului Economic și Social European [1],având în vedere avizul Comitetului Regiunilor [2],hotărând în conformitate cu procedura prevăzută la articolul 251 din tratat [3],întrucât:(1) Comunitatea poate contribui la protejarea sănătății, a siguranței și a intereselor juridice și economice ale cetățenilor prin acțiuni în domeniul protecției consumatorilor.(2) Prin urmare, este oportun să se stabilească un program de acțiune comunitară în domeniul protecției consumatorilor care să înlocuiască Decizia nr. 20/2004/CE a Parlamentului European și a Consiliului din 8 decembrie 2003 de stabilire a unui cadru general de finanțare a acțiunilor comunitare în sprijinul politicii de protecție a consumatorilor pentru anii 2004-2007 [4]. Prin urmare, decizia menționată anterior ar trebui abrogată.(3) Ar trebui să se acorde prioritate integrării intereselor consumatorilor în toate politicile comunitare, în conformitate cu articolul 153 din tratat, precum și obiectivelor politicii de protecție a consumatorilor prevăzute în programul în cauză. Coordonarea cu alte politici și programe comunitare este o parte esențială a garantării că interesele consumatorilor sunt luate în întregime în considerare în cadrul altor politici. Pentru promovarea sinergiilor și evitarea dublării eforturilor, alte fonduri și programe comunitare ar trebui să asigure sprijin financiar pentru integrarea intereselor consumatorilor în domeniile respective.(4) Prezenta decizie prevede, pentru întreaga durată a programului, un pachet financiar care reprezintă referința prioritară, în sensul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară [5], pentru autoritatea bugetară în cadrul procedurii bugetare anuale.(5) Este în interesul general european ca aspectele de sănătate și siguranță ale serviciilor și ale produselor nealimentare și interesele economice și juridice ale cetățenilor, precum și interesele consumatorilor în cadrul elaborării unor standarde pentru produse și servicii să fie reprezentate la nivel comunitar. Având în vedere natura specială a organizațiilor implicate, reînnoirea sprijinului comunitar pentru funcționarea unor astfel de organizații nu ar trebui să fie supusă principiului de descreștere progresivă a sprijinului comunitar.(6) Este necesar să se asigure o tranziție între prezentul program și programul pe care acesta îl înlocuiește, în special în ceea ce privește continuarea măsurilor multianuale, evaluarea succeselor înregistrate de programul anterior și domeniile care necesită mai multă atenție. De la 1 ianuarie 2014, creditele alocate asistenței tehnice și administrative ar trebui să acopere, după caz, cheltuielile privind gestiunea acțiunilor care nu au fost finalizate până la sfârșitul anului 2013.(7) Măsurile necesare pentru punerea în aplicare a prezentei decizii ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [6].(8) Punerea în aplicare a programului ar trebui să ia în considerare faptul că piața internă nu va funcționa în mod corespunzător în cazul în care consumatorii sunt mai puțin protejați în anumite state membre decât în altele. Prin urmare, programul trebuie să se concentreze, în special, pe protecția consumatorilor și pe conștientizarea consumatorilor din statele membre care au aderat la 1 mai 2004 sau după respectiva dată, pentru a asigura condiții asemănătoare pentru toate statele membre.(9) Acordul privind Spațiul Economic European (denumit în continuare "Acordul SEE") prevede o mai bună cooperare în domeniul protecției consumatorilor între Comunitatea Europeană și statele membre, pe de o parte, și țările din Asociația Europeană a Liberului Schimb care participă la Spațiul Economic European (denumite în continuare "țările AELS/SEE"), pe de altă parte. De asemenea, sunt necesare dispoziții pentru ca programul să fie deschis spre participare și altor țări, în special țărilor învecinate cu Uniunea Europeană și țărilor care prezintă cereri de aderare, țărilor candidate sau aderente la Uniunea Europeană.(10) În contextul punerii în aplicare a programului, ar trebui încurajată cooperarea cu țări terțe care nu participă la program, având în vedere acordurile relevante dintre țările menționate anterior și Comunitate.(11) Valoarea și impactul măsurilor luate în temeiul programului ar trebui să fie monitorizate și evaluate periodic, în special de evaluatori externi independenți. În scopul evaluării politicii de protecție a consumatorilor, ar trebui să se formuleze obiective măsurabile și să se elaboreze indicatori.(12) Deoarece obiectivele prezentei decizii nu pot fi realizate suficient de statele membre datorită caracterului transfrontalier al aspectelor implicate și, prin urmare, având în vedere potențialul mai mare al acțiunii comunitare sub aspectul eficienței și eficacității pentru protecția sănătății, a siguranței și a intereselor economice și juridice ale cetățenilor, aceste obiective pot fi realizate mai bine la nivel comunitar, Comunitatea poate adopta măsuri, în conformitate cu principiul subsidiarității, astfel cum este prevăzut la articolul 5 din tratat. În conformitate cu principiul proporționalității, astfel cum este enunțat la articolul menționat, prezenta decizie nu depășește ceea ce este necesar pentru atingerea obiectivelor respective,DECID:Articolul 1Instituirea programuluiSe instituie un program de acțiune comunitară în domeniul politicii de protecție a consumatorilor pentru perioada cuprinsă între 31 decembrie 2006 și 31 decembrie 2013, denumit în continuare "programul".Articolul 2Scop și obiective(1) Scopul programului este de a completa, sprijini și monitoriza politicile statelor membre și de a contribui la protejarea sănătății, siguranței și intereselor economice și juridice ale consumatorilor și de a promova dreptul acestora la informare și la educație, precum și dreptul de a se organiza pentru a-și apăra interesele.(2) Scopul menționat la alineatul (1) se realizează prin următoarele obiective:(a) asigurarea unui nivel ridicat de protecție a consumatorilor, în special prin elemente de calitate, o mai bună consultare și o mai bună reprezentare a intereselor consumatorilor;(b) asigurarea aplicării efective a normelor de protecție a consumatorilor, în special prin cooperarea pentru aplicarea legislației, pentru informare, educație și exercitarea căilor de atac.Obiectivele menționate anterior se realizează printr-o combinare de acțiuni și instrumente selectate din lista prevăzută în anexa I în conformitate cu prioritățile enunțate în planul anual de lucru menționat la articolul 7 alineatul (2) litera (a).Articolul 3Finanțarea(1) Pachetul financiar pentru punerea în aplicare a programului pentru perioada 31 decembrie 2006 - 31 decembrie 2013 este stabilit la 156800000 EUR.(2) Creditele anuale sunt autorizate de autoritatea bugetară, în limitele cadrului financiar.Articolul 4Contribuții financiare(1) Contribuțiile financiare ale Comunității nu depășesc următoarele niveluri:(a) 50 % din costurile acțiunilor comune finanțate de Comunitate și unul sau mai multe state membre sau de Comunitate și autoritățile competente din țările terțe care participă la program, în conformitate cu articolul 8, cu excepția cazului acțiunilor cu utilitate excepțională, pentru care contribuția Comunității la costurile astfel generate nu depășește 70 %;(b) 85 % din costurile acțiunilor destinate elaborării cursurilor europene integrate de masterat, privind aspecte referitoare la protecția consumatorilor;(c) 50 % din cheltuielile pentru funcționarea organizațiilor europene ale consumatorilor;(d) 95 % din cheltuielile pentru funcționarea organizațiilor europene ale consumatorilor care reprezintă interesele consumatorilor în dezvoltarea standardelor produselor și serviciilor la nivel comunitar.(2) Contribuțiile financiare ale Comunității pot avea forma:(a) burselor de școlarizare pentru mobilitatea individuală a profesorilor și studenților în cadrul cursurilor europene integrate de masterat privind aspecte referitoare la protecția consumatorilor. Gestiunea acestor burse poate fi încredințată Agențiilor Naționale Erasmus responsabile cu programul de învățare continuă;(b) indemnizațiilor de călătorie și diurnelor pentru schimbul de funcționari responsabili cu aplicarea legislației.(3) Criteriile de evaluare a existenței utilității excepționale pentru acțiuni, în sensul alineatului (1) litera (a), se stabilesc în prealabil în planul anual de lucru. De acțiunile cu utilitate excepțională beneficiază, în special, consumatorii din statele membre care au aderat la Uniunea Europeană la 1 mai 2004 sau ulterior.(4) Reînnoirea contribuțiilor financiare prevăzute la alineatul (1) literele (c) și (d) este scutită de principiul descreșterii progresive.(5) În sensul alineatelor (1) și (2), contribuțiile financiare din partea Comunității pot fi realizate sub forma tarifului forfetar sau a sumei forfetare, în cazul în care acestea sunt compatibile cu natura acțiunilor în cauză definite în planul anual de lucru. În cazul finanțării sub forma tarifului forfetar sau a sumei forfetare, nu se aplică limitele procentajului prevăzute la alineatul (1), deși cofinanțarea continuă să fie necesară.Articolul 5BeneficiariClasele de beneficiari care îndeplinesc condițiile necesare pentru contribuțiile financiare stabilite la articolul 4 sunt prevăzute în anexa II.Articolul 6Asistența administrativă și tehnică(1) Alocarea financiară pentru program poate acoperi, de asemenea, cheltuieli referitoare la activitățile de pregătire, monitorizare, control, audit și evaluare care sunt cerute în mod direct pentru gestiunea programului și realizarea obiectivelor sale, în special, studii, reuniuni, acțiuni de informare și de publicare, cheltuielile aferente rețelelor IT destinate în special schimbului informațional, precum și toate celelalte cheltuieli de asistență tehnică și administrativă efectuate de Comisie pentru gestionarea programului.(2) Alocarea financiară pentru program poate cuprinde, de asemenea, cheltuielile de asistență tehnică și administrativă necesare pentru a asigura tranziția între program și măsurile adoptate în conformitate cu Decizia nr. 20/2004/CE. După caz, pot fi înscrise alocări în buget după 2013, pentru a acoperi cheltuielile menționate anterior, pentru a permite gestiunea acțiunilor care nu s-au încheiat până la 31 decembrie 2013.Articolul 7Punere în aplicare(1) Comisia este responsabilă pentru punerea în aplicare a programului.Acțiunile care urmăresc realizarea scopului și obiectivelor prevăzute la articolul 2 trebuie să utilizeze integral metodele de punere în aplicare adecvate disponibile cuprinzând, în special, punerea în aplicare directă sau indirectă de către Comisie în mod centralizat.(2) Procedura menționată la articolul 10 alineatul (2) se aplică adoptării:(a) planului anual de lucru pentru punerea în aplicare a programului, care prevede:- prioritățile și acțiunile care trebuie realizate, inclusiv alocarea resurselor financiare;- criteriile de selecție și de atribuire și criteriile de stabilire a procentajului contribuțiilor financiare comunitare;- folosirea finanțării sub forma tarifului forfetar și a sumei forfetare și- calendarul prevăzut pentru licitații, acțiunile comune și cererile de oferte;(b) modalităților de punere în aplicare, inclusiv criteriilor de selecție și de atribuire, a acțiunilor prevăzute la articolul 4 alineatul (1) litera (a).(3) Comisia informează comitetul menționat la articolul 10 cu privire la acțiunile întreprinse pentru punerea în aplicare a programului.Articolul 8Participarea țărilor terțeProgramul este deschis participării:(a) țărilor AELS/SEE, în conformitate cu condițiile stabilite în Acordul SEE;(b) țărilor terțe, în special țărilor cărora li se aplică politica europeană de vecinătate, țărilor care au depus o cerere de aderare, țărilor candidate sau aderente la Uniunea Europeană și țărilor din Balcanii de Vest incluse în procesul de stabilizare și de asociere, în conformitate cu condițiile prevăzute în acordurile bilaterale sau multilaterale în cauză, încheiate cu aceste țări, prin care se stabilesc principiile generale de participare la programele Comunității.Articolul 9Monitorizarea, evaluarea și difuzarea rezultatelor(1) Comisia, în strânsă cooperare cu statele membre, monitorizează punerea în aplicare a acțiunilor programului, având în vedere obiectivele acestuia. Comisia raportează comitetului prevăzut la articolul 10 și informează permanent Parlamentul European și Consiliul cu privire la aceasta.(2) La cererea Comisiei, statele membre transmit informații privind punerea în aplicare a programului și impactul acestuia.(3) Comisia se asigură că programul este evaluat pe o durată de trei ani de la începerea sa și după încheierea acestuia. Comisia comunică rezultatele evaluărilor în cauză, însoțite de observațiile sale, Parlamentului European, Consiliului, Comitetului Economic și Social European și Comitetului Regiunilor.Comisia face publice rezultatele acțiunilor întreprinse în conformitate cu prezenta decizie.Articolul 10Comitologia(1) Comisia este asistată de un comitet.(2) În cazul în care se face trimitere la prezentul alineat, se aplică articolele 3 și 7 din Decizia 1999/468/CE, având în vedere dispozițiile articolului 8.(3) Comitetul își stabilește regulamentul de procedură.Articolul 11AbrogareDecizia nr. 20/2004/CE se abrogă.Articolul 12Intrare în vigoarePrezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Bruxelles, 18 decembrie 2006.Pentru Parlamentul EuropeanPreședinteleJ. Borrell FontellesPentru ConsiliuPreședinteleJ.-E. Enestam[1] JO C 88, 11.4.2006, p. 1.[2] JO C 192, 16.8.2006, p. 8.[3] Avizul Parlamentului European din 23 martie 2006 (nepublicat încă în Jurnalul Oficial), Poziția comună a Consiliului din 14 noiembrie 2006 (nepublicată încă în Jurnalul Oficial) și Poziția Parlamentului European din 12 decembrie 2006.[4] JO L 5, 9.1.2004, p. 1. Decizie modificată prin Decizia nr. 786/2004/CE (JO L 138, 30.4.2004, p. 7).[5] JO C 139, 14.6.2006, p. 1.[6] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).--------------------------------------------------20061218ANEXA IACȚIUNILE ȘI INSTRUMENTELE PREVĂZUTE LA ARTICOLUL 2Obiectivul IAsigurarea unui nivel ridicat de protecție a consumatorilor, în special prin elemente de calitate, o mai bună consultare și o mai bună reprezentare a intereselor consumatorilor.Acțiunea 1Culegerea, schimbul și analizarea datelor și informațiilor care furnizează o bază de cunoștințe pentru dezvoltarea politicii de protecție a consumatorilor și pentru integrarea intereselor consumatorilor în alte politici, care includ:1.1. Monitorizarea și evaluarea evoluției pieței, cu impact asupra intereselor economice sau de altă natură ale consumatorilor, inclusiv studii, anchete privind prețurile, studii privind schimbări în structura piețelor, anchete privind consumatorii și întreprinderile, inventarierea și analizarea reclamațiilor consumatorilor, culegerea și analizarea datelor privind comerțul transfrontalier între întreprinderi și consumatori și piețele transfrontaliere.1.2. Elaborarea și gestionarea bazelor de date.1.3. Culegerea și analizarea datelor statistice și a altor date relevante, al căror element statistic va fi dezvoltat folosind, după caz, programul statistic comunitar.Acțiunea 2Culegerea, schimbul, analizarea datelor și informațiilor și elaborarea instrumentelor de evaluare care asigură o bază de cunoștințe privind siguranța produselor și serviciilor de consum, inclusiv expunerea consumatorilor la substanțele chimice emise de produse, riscurile și vătămările în legătură cu produse de consum și cu servicii specifice și analizele tehnice ale notificărilor de alertă.Acțiunea 3Sprijin pentru consultanță științifică și evaluarea riscurilor, inclusiv misiunile comitetelor științifice independente stabilite prin Decizia 2004/210/CE a Comisiei din 3 martie 2004 de instituire a comitetelor științifice în domeniul siguranței consumatorilor, sănătății publice și mediului [1].Acțiunea 4Elaborarea inițiativelor legislative și a altor inițiative de reglementare și promovarea inițiativelor de coreglementare și de autoreglementare care includ:4.1. Expertiză juridică și tehnică, inclusiv studii privind reglementarea și impactul acesteia.4.2. Expertiză juridică și tehnică, inclusiv studii referitoare la dezvoltarea politicii privind siguranța produselor și serviciilor, precum și interesele economice și juridice ale consumatorilor.4.3. Expertiză juridică și tehnică, inclusiv studii privind evaluarea nevoii de standarde de siguranță pentru produse și întocmirea mandatelor de standardizare pentru produse și servicii.4.4. Seminarii, conferințe, ateliere și reuniuni cu părțile interesate și cu experți.Acțiunea 5Contribuții financiare pentru funcționarea organizațiilor europene ale consumatorilor.Acțiunea 6Contribuții financiare pentru funcționarea organizațiilor europene ale consumatorilor care reprezintă interesele consumatorilor pentru elaborarea standardelor pentru produse și servicii la nivel comunitar.Acțiunea 7Acțiuni de consolidare a competențelor organizațiilor regionale, naționale și europene de consumatori, în special prin formare și schimburile de bune practici și experiență ale personalului, în special pentru organizațiile consumatorilor din statele membre care au aderat la Uniunea Europeană la 1 mai 2004 sau ulterior.Obiectivul IIAsigurarea aplicării efective a normelor de protecție a consumatorilor, în special prin cooperarea pentru aplicarea legislației, pentru informare, educație și exercitarea căilor de atac.Acțiunea 8Acțiunile pentru îmbunătățirea aplicării efective a legislației comunitare privind protecția consumatorilor, în special Directiva 2001/95/CE a Parlamentului European și a Consiliului din 3 decembrie 2001 privind siguranța generală a produselor [2] și Regulamentul (CE) nr. 2006/2004 al Parlamentului European și al Consiliului din 27 octombrie 2004 privind cooperarea dintre autoritățile naționale însărcinate să asigure aplicarea legislației în materie de protecție a consumatorului [3], care includ:8.1. Acțiuni pentru îmbunătățirea coordonării monitorizării și aplicării legislației și a cooperării dintre autoritățile competente, inclusiv dezvoltarea și gestionarea instrumentelor IT (de exemplu, baze de date, sisteme de informare și comunicare), precum și organizarea de seminarii, conferințe, ateliere și reuniuni cu părțile interesate și cu experți privind aplicarea legislației, schimbul de agenți însărcinați să se asigure de aplicarea legislației și formarea acestora, inclusiv a magistraților.8.2. Monitorizarea și evaluarea siguranței produselor și serviciilor nealimentare, incluzând consolidarea și extinderea domeniului de aplicare și operare al sistemului de alertă RAPEX, ținând seama de evoluția în schimbul de informații referitoare la supravegherea pieței și continuarea dezvoltării rețelei pentru siguranța produselor de consum, în conformitate cu Directiva 2001/95/CE.8.3. Acțiunile comune de monitorizare și de aplicare a legislației și alte acțiuni în cadrul cooperării administrative și la nivelul aplicării legislației.8.4. Acțiuni de cooperare administrativă și de aplicare a legislației cu țările terțe care nu participă la program.Acțiunea 9Expertiza juridică și tehnică, inclusiv studiile, pentru monitorizarea și evaluarea transpunerii, a punerii în aplicare și asigurarea respectării legislației în materie de protecție a consumatorilor de către statele membre, în special Directiva 2005/29/CE a Parlamentului European și a Consiliului din 11 mai 2005 privind practicile comerciale neloiale ale întreprinderilor de pe piața internă față de consumatori [4] și Regulamentul (CE) nr. 2006/2004. Aceasta cuprinde, de asemenea, elaborarea și gestionarea unor baze de date publice și ușor accesibile referitoare la punerea în aplicare a legislației comunitare referitoare la protecția consumatorilor.Acțiunea 10Acțiuni privind informațiile, consultanța și exercitarea căilor de atac, care includ:10.1. Monitorizarea funcționării sistemelor alternative de soluționare a litigiilor și de evaluare a impactului acestora.10.2. Contribuțiile financiare pentru acțiunile comune ale organismelor publice sau fără scop lucrativ care formează rețele comunitare care furnizează informații și asigură asistență consumatorilor, ajutându-i să își exercite drepturile și să aibă acces la un sistem corespunzător de soluționare a litigiilor (rețeaua centrelor europene ale consumatorilor).10.3. Acțiunile de îmbunătățire a comunicării cu cetățenii UE privind aspecte legate de consumatori, în special în statele membre care au aderat la Uniunea Europeană la 1 mai 2004 sau după această dată, inclusiv publicații privind chestiuni de interes referitoare la politica de protecție a consumatorilor, la furnizarea de informații on-line și la acțiuni de informare cu privire la măsurile de protecție a consumatorilor și la drepturile consumatorilor.Acțiunea 11Acțiuni de educare a consumatorilor care includ:11.1. Acțiuni specifice vizând consumatorii tineri, consumatorii în vârstă și grupurile de consumatori vulnerabili care sunt, în mod evident, mai puțin capabili să își apere interesele și conceperea unor instrumente interactive de educare a consumatorilor.11.2. Contribuțiile financiare pentru dezvoltarea cursurilor europene integrate de masterat privind aspecte referitoare la protecția consumatorilor, inclusiv o schemă de burse care să permită studenților să petreacă o perioadă de maximum șase luni în altă țară.[1] JO L 66, 4.3.2004, p. 45.[2] JO L 11, 15.1.2002, p. 4.[3] JO L 364, 9.12.2004, p. 1. Regulament modificat prin Directiva 2005/29/CE (JO L 149, 11.6.2005, p. 22).[4] JO L 149, 11.6.2005, p. 22.--------------------------------------------------20061218ANEXA IIBENEFICIARII ELIGIBILI PENTRU CONTRIBUȚIILE FINANCIARE STABILITE LA ARTICOLUL 41. Contribuțiile financiare pentru acțiunile menționate la articolul 4 alineatul (1) litera (a) pot fi acordate unui organism public sau unui organism fără scop lucrativ desemnat de statul membru sau de autoritatea competentă în cauză prin intermediul unei proceduri transparente și aprobate de Comisie.2. Contribuțiile financiare pentru acțiunile menționate la articolul 4 alineatul (1) litera (b) pot fi acordate instituțiilor de învățământ superior din statele membre sau țările terțe care participă în temeiul articolului 8, astfel cum este prevăzut la articolul 2 din Decizia nr. 2317/2003/CE a Parlamentului European și a Consiliului din 5 decembrie 2003 de stabilire a unui program pentru ameliorarea calității învățământului superior și promovarea înțelegerii interculturale prin cooperare cu țări terțe (Erasmus Mundus) (2004-2008) [1].3. Contribuțiile financiare pentru acțiunile menționate la articolul 4 alineatul (2) litera (a) pot fi acordate studenților și profesorilor care participă la cursurile europene integrate de masterat privind aspecte referitoare la protecția consumatorilor, care beneficiază de cofinanțare, în temeiul articolului 4 alineatul (1) litera (b).4. Contribuțiile financiare pentru acțiunile prevăzute la articolul 4 alineatul (2) litera (b) pot fi acordate agenților însărcinați să se asigure de aplicarea legislației în materie de protecție a consumatorilor, menționați de Regulamentul (CE) nr. 2006/2004 și de Directiva 2001/95/CE.5. Contribuțiile financiare pentru acțiunile prevăzute la articolul 4 alineatul (1) litera (c) pot fi acordate organizațiilor europene ale consumatorilor care:(a) sunt organizații neguvernamentale, fără scop lucrativ, independente de orice interes industrial, comercial și de afaceri sau de alte conflicte de interese și care au ca obiective și activități principale promovarea și protecția sănătății, siguranței și intereselor economice și juridice ale consumatorilor din Comunitate;(b) au fost mandatate să reprezinte interesele consumatorilor la nivel comunitar de către organizațiile naționale ale consumatorilor din cel puțin jumătate dintre statele membre, care sunt reprezentative pentru consumatori, în conformitate cu normele și practicile interne și care acționează la nivel regional și național și(c) au furnizat Comisiei o situație satisfăcătoare a componenței, normelor interne și a surselor de finanțare a acestora.6. Contribuțiile financiare pentru acțiunile prevăzute la articolul 4 alineatul (1) litera (d) pot fi acordate organizațiilor europene ale consumatorilor care:(a) sunt organizații neguvernamentale, fără scop lucrativ, independente de orice interes industrial, comercial și de afaceri sau de alte conflicte de interese și care au ca obiective și activități principale reprezentarea intereselor consumatorilor în procesul de standardizare la nivel comunitar;(b) au fost mandatate în cel puțin două treimi dintre statele membre pentru a reprezenta interesele consumatorilor la nivel comunitar:- prin organismele reprezentative, în conformitate cu normele și practicile interne, ale organizațiilor naționale ale consumatorilor din statele membre sau- în lipsa unor astfel de organisme menționate la prima liniuță, prin organizațiile naționale reprezentative ale consumatorilor din statele membre, care acționează la nivel național, în conformitate cu normele și practicile interne;(c) au furnizat Comisiei o situație satisfăcătoare a componenței, a normelor interne și a surselor de finanțare a acestora.[1] JO L 345, 31.12.2003, p. 1.--------------------------------------------------


title: Decizia Consiliului din 4 martie 1996 privind o procedură de alertă și de urgență pentru repartizarea sarcinilor în ceea ce privește admiterea și șederea temporară a persoanelor deplasate

text:
Anunţ juridic important

|

31996D0198

Official Journal L 063 , 13/03/1996 P. 0010 - 0011 Ediţie specială în limba cehă Chapter 19 Volume 01 P. 29  - 30 Ediţie specială în limba estonă Chapter 19 Volume 01 P. 29  - 30 Ediţie specială în limba maghiară Chapter 19 Volume 01 P. 29  - 30 Ediţie specială în limba lituaniană Chapter 19 Volume 01 P. 29  - 30 Ediţie specială în limba letonă Chapter 19 Volume 01 P. 29  - 30 Ediţie specială în limba malteză Chapter 19 Volume 01 P. 29  - 30 Ediţie specială în limba polonă Chapter 19 Volume 01 P. 29  - 30 Ediţie specială în limba slovacă Chapter 19 Volume 01 P. 29  - 30 Ediţie specială în limba slovenă Chapter 19 Volume 01 P. 29  - 30

		19960304Decizia Consiliuluidin 4 martie 1996privind o procedură de alertă și de urgență pentru repartizarea sarcinilor în ceea ce privește admiterea și șederea temporară a persoanelor deplasate(96/198/JAI)CONSILIUL UNIUNII EUROPENE,având în vedere Tratatul privind Uniunea Europeană, în special art. K.3 alineatul (2),având în vedere Rezoluția Consiliului din 25 septembrie 1995 privind repartizarea sarcinilor în ceea ce privește admiterea și șederea temporară a persoanelor deplasate [1],întrucât rezoluția menționată anterior trebuie să fie completată pentru a permite aplicarea eficientă a principiilor pe care le enunță în momentul survenirii unor situații de criză care impun acțiuni rapide;întrucât, în acest scop, este necesară instituirea unei proceduri de alertă și de urgență,DECIDE:1. Inițierea proceduriiLa inițiativa președinției, a unui stat membru sau a Comisiei, Comitetul de coordonare menționat la art. K.4 poate fi convocat de urgență, membrii săi fiind consiliați de responsabilii în materie de azil și imigrație ai statelor membre pentru a constata dacă situația existentă este de natură să impună o acțiune concertată din partea Uniunii Europene în vederea admiterii și a șederii temporare a persoanelor deplasate.O acțiune de acest tip poate fi avută în vedere numai dacă sunt îndeplinite condițiile prevăzute la punctele 1 și 2 din Rezoluția Consiliului din 25 septembrie 1995.Periodic și, în orice caz, înainte de reuniune, președinția pregătește, în colaborare cu Comisia, prin prisma avizului Înaltului Comisariat al Organizației Națiunilor Unite pentru Refugiați și cu asistența Secretariatului General al Consiliului, un raport cu privire la situație. Acest raport este remis statelor membre.2. Ordinea de zi a reuniuniiOrdinea de zi a reuniunii poate include cu precădere punctele următoare:- examinarea situației și evaluarea amplorii deplasării populației;- aprecierea oportunității unei intervenții urgente la nivelul Uniunii Europene;- examinarea altor posibilități, inclusiv a unor eventuale acțiuni la fața locului;- stabilirea unui calendar și planificarea progresivă a necesităților de admitere anticipate;- indicarea, de către fiecare stat membru, a numărului de persoane pe care le poate admite și a momentului în care le poate admite, în temeiul punctului 4 din Rezoluția Consiliului din 25 septembrie 1995;- coordonarea cu acțiunile Comisiei în domeniul asistenței umanitare;- schimbul de informații cu Înaltul Comisariat al Organizației Națiunilor Unite pentru Refugiați și coordonarea planului de admitere;- coordonarea cu țări terțe.3. Decizia privind repartizarea sarcinilorÎn funcție de rezultatele reuniunii Comitetului de coordonare menționat anterior, se elaborează o propunere pentru a fi supusă aprobării Consiliului.Dacă se consideră că este necesar, în conformitate cu alineatul (3) din Rezoluția Consiliului din 25 septembrie 1995, și dacă a trecut o lună fără să se fi ajuns la un acord în cadrul Comitetului de coordonare, pot fi aplicate dispozițiile prevăzute de Regulamentul de procedură al Consiliului pentru cazuri de urgență.4. Monitorizarea situațieiNormele de aplicare pentru admiterea persoanelor deplasate se stabilesc de către fiecare stat membru în parte.Atât timp cât situația de criză persistă, Comitetul de coordonare menționat anterior se poate reuni frecvent, la intervale pe care le stabilește el însuși și în temeiul punctul 2 din prezenta decizie.Adoptată la Bruxelles, 4 martie 1996.Pentru ConsiliuPreședinteleP. Baratta[1] JO C 262, 7.10.1995, p. 1.--------------------------------------------------